Engelbert Jarek
Engelbert Jarek (Rokittnitz, Németország, 1935. június 7. – 2017. augusztus 23.) lengyel labdarúgócsatár, edző.

Pályafutása

Klubcsapatokban 
A pályafutását 1947-ben a Górnik Rokitnicában kezdte, már 15 évesen ennek a klubnak a felnőtt csapatában játszott. Egy izbickói műszaki iskolába járt, ahol agronómus-technikusként végzett. Az iskola elvégzése után Ogniwo Nysa klubhoz került.

Odra Opole 
1954-ben az Odra Opole-ba (akkor Budowlani) került, ahol egy év játék után feljutottak az első ligába, és a második liga gólkirálya lett (19 góllal). Összesen 578 mérkőzést játszott és 456 gólt szerzett (91-et az első ligában). Az első osztály 13 szezonjában lépett pályára. Utolsó meccsét az Odra színeiben 1969. október 26-án a Ruch Chorzów elleni bajnoki mérkőzésen játszotta. Pályafutása befejezése után edzőként dolgozott az Odrában.

Az Ekstraklasa rekordere a hiba nélkül végrehajtott büntetőrúgások számában (18 sikeres kísérlettel,  egyetlen hibát sem vétve).

A válogatottban 
1958 és 1962 között három alkalommal szerepelt a lengyel válogatottban és egy gólt szerzett. Utolsó mérkőzését 1962. április 15-én játszotta Casablancában a Marokkó elleni 3–1-re megnyert mérkőzésen. Az 1960-as római olimpiára is bekerült a keretbe, de nem lépett pályára.

Sikerei, díjai

Klubcsapatban 
  Odra Opole 
 Ekstraklasa 3. hely: 1964
 Lengyel kupa elődöntő: 1955, 1962, 1968
 Intertotó-kupa elődöntő: 1964
 „Sport” szerkesztőségi kupa: 1957

A válogatottban 
  Lengyelország
 Részvétel az 1960-as római olimpián

Egyéni 
 Lengyel másodosztály gólkirálya: 1955 (19 gól)

Magánélete 
1977-ben végleg Németországba költözött. Sinzigben élt, ahol többek között gyerekeket edzett egy helyi klubban. Megnősült, két gyermeke született: Sylvia lánya és Artur fia.

Jegyzetek

Fordítás

Források

További információk 
Jarek Engelbert adatlapja a footballdatabase.eu oldalon 

1935-ben született személyek
2017-ben elhunyt személyek
Zabrzeiek
Lengyel labdarúgók
Labdarúgócsatárok
Lengyel olimpikonok
Az 1960. évi nyári olimpiai játékok labdarúgói
Lengyel labdarúgóedzők